**Mitch Wahl** (s. 22. tammikuuta 1990 Seal Beach, Kalifornia, Yhdysvallat) on yhdysvaltalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Wahl laukoo oikealta.

Ura
---

### Seuraura

#### Junioriura

Wahl aloitti jääkiekkoilun 6-vuotiaana California Waven junioreissa. Seura pelasi C-juniori-ikäisten turnausta Brittiläisessä Kolumbiassa, jolloin Wahl sai näkyvyyttä Kanadan junioriliiga WHL:ssä. Spokane Chiefs varasi hänet koko liigan varaustilaisuuden neljäntenä pelaajana ja ensimmäisenä yhdysvaltalaisena kesällä 2005. Wahl esiintyi joukkueessa kahden ottelun verran seuraavalla kaudella 2005–2006 täytettyään 16 vuotta tammikuussa 2016. Varsinaisella tulokaskaudellaan 2006–2007 hän oli Chiefsin toiseksi paras syöttäjä ja neljänneksi paras pistemies tehoilla 16+32=48.

Kaudella 2007–2008 Wahl oli Spokane Chiefsin paras syöttäjä ja toiseksi paras pistemies Drayson Bowmanin jälkeen tehoilla 20+53=73. Hän voitti kauden päätteeksi WHL:n mestaruuden, Ed Chynoweth Cupin. Wahl jakoi Memorial Cup -turnauksessa Chiefsin sisäisen tehotilaston voiton Chris Brutonin kanssa lukemalla +5. Hän voitti joukkueen mukana turnauksen ja Wahl valittiin Memorial Cupin tähdistökentälliseen. Hän pelasi kauden aikana myös CHL Top Prospects Gamessa.

Calgary Flames varasi Wahlin toisella kierroksella 48. pelaajana NHL:n varaustilaisuudessa 2008. Kaudella 2008–2009 hän oli Spokane Chiefsin toiseksi paras pistemies Drayson Bowmanin jälkeen tehoilla 32+35=67. Wahl voitti joukkueen sisäisen tehotilaston lukemalla +42. Kevään 2009 pudotuspeleissä hän oli Chiefsin paras syöttäjä ja jakoi sisäisen pistepörssin voiton Bowmanin kanssa. Wahl voitti myös joukkueen sisäisen tehotilaston lukemalla +6.

Lokakuussa 2009 Wahl teki kolmivuotisen tulokassopimuksen Flamesin kanssa. Hän jatkoi kaudella 2009–2010 vielä Spokane Chiefsin vahvuudessa ja voitti joukkueen sisäisen piste- ja syöttöpörssin tehoilla 30+66=96, joilla Wahl sijoittui WHL:n pistepörssissä seitsemänneksi. Kevään 2010 pudotuspeleissä hän oli Chiefsin paras syöttäjä ja jakoi joukkueen sisäisen pistepörssin voiton Kyle Beachin kanssa tehoilla 4+5=9. Wahl valittiin kauden päätteeksi WHL:n itäisen konferenssin ensimmäiseen tähdistökentälliseen. Huhtikuussa 2010 hän liittyi loppukevääksi amatööritry-out -sopimuksella AHL-joukkue Abbotsford Heatiin, jossa Wahl pelasi neljä runkosarja- ja 12 playoff-ottelua.

#### Ammattilaisura

Kauden 2010–2011 Wahl aloitti Abbotsford Heatin AHL-joukkueen vahvuudessa. Hän pelasi loukkaantumisten vuoksi kauden aikana kuitenkin vain 17 runkosarjaottelua. Marraskuussa 2011 Heat lainasi Wahlin toiseen AHL-joukkueeseen, Hamilton Bulldogsiin. Hän pelasi liigassa kauden 2011–2012 aikana yhteensä 27 runkosarjaottelua tehopistein 2+3=5. Suurimman osan kaudestaan Wahl pelasi kuitenkin ECHL-joukkue Utah Grizzliesin vahvuudessa. Hän jakoi tehoilla 20+20=40 joukkueen sisäisen pistepörssin toisen sijan Mitch Faddenin kanssa. Kauden 2012–2013 Wahl aloitti taas Heatissa. Helmikuussa 2013 Flames kauppasi hänet Philadelphia Flyersiin vaihdossa Mike Testwuideen. Wahl pelasi Heatissa ja Flyersin farmijoukkue Adirondack Phantomsissa kauden aikana yhteensä 21 runkosarjaottelua tehopistein 2+3=5, mutta suurin osa hänen kaudestaan eteni jälleen Grizzliesissa, jonka varakapteenina Wahl toimi. Hän voitti joukkueen sisäisen piste- ja syöttöpörssin tehoilla 19+40=59.

Wahl siirtyi kaudeksi 2013–2014 Itävallan Erste Bank Eishockey Ligan EC Salzburgiin. Hänen visiittinsä jäi siellä kuitenkin vain viiden runkosarja- ja kahdeksan European Trophy -ottelun mittaiseksi. Wahl jakoi ET:ssä Salzburgin sisäisen maalipörssin voiton Manuel Latusan kanssa neljällä osumallaan. Lokakuussa 2013 hän palasi Pohjois-Amerikkaan ja siirtyi ECHL-joukkue Idaho Steelheadsiin. Wahl oli joukkueen toiseksi paras pistemies William Rapuzzin jälkeen tehoilla 17+39=56. Hänet valittiin ECHL:n marraskuun 2013 kuukauden pelaajaksi. Wahl pelasi samassa kuussa myös kaksi ottelua lainalla AHL-joukkue Utica Cometsissa. Kaudella 2014–2015 hän jatkoi ECHL-uraansa vuoden mittaisella sopimuksella Florida Everbladesin riveissä. Wahl oli joukkueen paras syöttäjä ja toiseksi paras pistemies tehoilla 15+44=59.

Kaudeksi 2015–2016 Wahl siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamnin riveihin. Hän voitti tehoilla 27+13=40 koko sarjan maalipörssin, joukkueensa sisäisen pistepörssin ja jakoi Allsvenskanin pistepörssin yhdeksännen sijan Tingsryds AIF:n Éric Castonguayn kanssa.

Wahl siirtyi kaudeksi 2016–2017 vuoden mittaisella sopimuksella SM-liigajoukkue Tampereen Ilvekseen. Hän osoittautui kuitenkin pettymykseksi ja teki 16 ottelussa vain tehot 1+3=4, kunnes Wahlin sopimus joukkueen kanssa purettiin lokakuun 2016 lopulla. Marraskuussa hän palasi Allsvenskaniin ja siirtyi loppukauden sopimuksella sarjan nousijajoukkue Västerviks IK:n riveihin.

### Maajoukkueura

Wahl pelasi alle 20-vuotiaiden MM-kilpailuissa vuonna 2009, jolloin hän jakoi Yhdysvaltain sisäisen tehotilaston voiton Kevin Shattenkirkin ja Ryan McDonaghin kanssa lukemalla +5.

Muuta
-----

Wahl on harrastanut myös lainelautailua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Spokane Chiefs | WHL | 2 | 0 | 0 | 0 | 0 | – | – | – | – | – |
| 2006–2007 | Spokane Chiefs | WHL | 69 | 16 | 32 | 48 | 50 | 4 | 0 | 1 | 1 | 5 |
| 2007–2008 | Spokane Chiefs | WHL | 67 | 20 | 53 | 73 | 63 | 21 | 6 | 8 | 14 | 20 |
|  | Spokane Chiefs | M-Cup | – | – | – | – | – | 4 | 2 | 4 | 6 | 2 | Ykköstähdistö |
| 2008–2009 | Spokane Chiefs | WHL | 63 | 32 | 35 | 67 | 78 | 12 | 2 | 11 | 13 | 6 |  |  |  |  |  |  | JMM | 6 | 1 | 3 | 4 | 2 |
| 2009–2010 | Spokane Chiefs | WHL | 72 | 30 | 66 | 96 | 96 | 7 | 4 | 5 | 9 | 8 | Ykköstähdistö |
|  | Abbotsford Heat | AHL | 4 | 1 | 3 | 4 | 0 | 12 | 2 | 4 | 6 | 4 |
| 2010–2011 | Abbotsford Heat | AHL | 17 | 1 | 4 | 5 | 8 | – | – | – | – | – |
| 2011–2012 | Abbotsford Heat | AHL | 5 | 0 | 0 | 0 | 0 | – | – | – | – | – |
|  | Hamilton Bulldogs | AHL | 22 | 2 | 3 | 5 | 6 | – | – | – | – | – |
|  | Utah Grizzlies | ECHL | 38 | 20 | 20 | 40 | 95 | 3 | 0 | 0 | 0 | 2 |
| 2012–2013 | Abbotsford Heat | AHL | 6 | 1 | 0 | 1 | 4 | – | – | – | – | – |
|  | Adirondack Phantoms | AHL | 15 | 1 | 3 | 4 | 6 | – | – | – | – | – |
|  | Utah Grizzlies | ECHL | 45 | 19 | 40 | 59 | 115 | 4 | 0 | 2 | 2 | 2 |
| 2013–2014 | EC Salzburg | EBEL | 5 | 0 | 1 | 1 | 9 | – | – | – | – | – |
|  | Idaho Steelheads | ECHL | 65 | 17 | 39 | 56 | 160 | 10 | 0 | 1 | 1 | 23 |
|  | Utica Comets | AHL | 2 | 0 | 0 | 0 | 2 | – | – | – | – | – |
| 2014–2015 | Florida Everblades | ECHL | 53 | 15 | 44 | 59 | 94 | 8 | 3 | 3 | 6 | 6 |
| 2015–2016 | IK Oskarshamn | Allsvenskan | 52 | 27 | 13 | 40 | 77 | – | – | – | – | – |
| 2016–2017 | Ilves | SM-liiga | 16 | 1 | 3 | 4 | 10 | – | – | – | – | – |
|  | Västerviks IK | Allsvenskan | 23 | 6 | 8 | 14 | 18 | – | – | – | – | – |
|  | IK Oskarshamn | Allsvenskan | 8 | 1 | 5 | 6 | 16 | – | – | – | – | – |
| 2017–2018 | HC Innsbruck | EBEL | 45 | 16 | 38 | 54 | 117 | 6 | 1 | 4 | 5 | 6 |
| 2018–2019 | EC KAC | EBEL | 54 | 19 | 23 | 42 | 10 | 15 | 2 | 5 | 7 | 4 |
| 2019–2020 | HC Banská Bystrica | SloEL | 10 | 6 | 3 | 9 | 4 | – | – | – | – | – |
|  | Eispiraten Crimmitschau | DEL2 | 34 | 12 | 22 | 34 | 66 | – | – | – | – | – |
| 2020–2021 | Fischtown Pinguins | DEL | 28 | 7 | 12 | 19 | 18 | 3 | 2 | 0 | 2 | 8 |
| 2021–2022 | Fischtown Pinguins | DEL | 17 | 2 | 0 | 2 | 12 | – | – | – | – | – |
|  | EC Kassel Huskies | DEL2 | 34 | 15 | 22 | 37 | 55 | 7 | 1 | 3 | 4 | 2 |
| 2022–2023 | Schwenninger Wild Wings | DEL | 22 | 1 | 5 | 6 | 10 | – | – | – | – | – |
| 5 kautta | yhteensä | AHL | 71 | 6 | 13 | 19 | 26 | 12 | 2 | 4 | 6 | 4 |
| 4 kautta | yhteensä | ECHL | 201 | 71 | 143 | 214 | 464 | 25 | 3 | 6 | 9 | 33 |
| 3 kautta | yhteensä | EBEL | 104 | 35 | 62 | 97 | 136 | 21 | 3 | 9 | 12 | 10 |
| 3 kautta | yhteensä | DEL | 67 | 10 | 17 | 27 | 40 | 3 | 2 | 0 | 2 | 8 |
| 2 kautta | yhteensä | Allsvenskan | 83 | 34 | 26 | 60 | 111 | – | – | – | – | – |
| 2 kautta | yhteensä | DEL2 | 68 | 27 | 44 | 71 | 121 | 7 | 1 | 3 | 4 | 2 |
| 1 kausi | yhteensä | SM-liiga | 16 | 1 | 3 | 4 | 10 | – | – | – | – | – |

Lähteet
-------

* Mitch Wahl The Internet Hockey Databasessa (englanniksi)
* Mitch Wahl *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Mitch Wahl The Internet Hockey Databasessa (englanniksi)
2. 1 2 3 4 5 6 7 8 9  Mitch Wahl *Elite Prospects*. Everysport Media Group AB.  (englanniksi)
3. 1 2  Surfer Mitch Wahl now a Flames prospect  23.6.2008. OTTAWA:  Calgary Flames. Viitattu 10.5.2016. (englanniksi)
4. ↑  Spokane Chiefs' Mitch Wahl signs with Calgary Flames  6.10.2009. Spokane, WA:  Western Hockey League. Viitattu 10.5.2016. (englanniksi)
5. ↑  Wahl Joins Abbotsford Heat  2.4.2010. OurSports Central. Viitattu 10.5.2016. (englanniksi)
6. ↑  Flames acquire Mike Testwuide from Philadelphia  25.2.2013. CALGARY, AB:  Calgary Flames. Viitattu 10.5.2016. (englanniksi)
7. ↑  EC Red Bull Salzburg Twitterissä (englanniksi)
8. ↑  EVERBLADES AGREE TO TERMS WITH WAHL *ECHL.com*.  25.6.2014. ESTERO, Fla.:  The ECHL. Viitattu 10.5.2016. (englanniksi)
9. ↑  Mitch Wahl Ilveksen hyökkäykseen, liigasopimukset kuudelle Ilves-nuorelle *ILVES.COM*.  29.4.2016. Ilves-Hockey Oy.  Arkistoitu 2.5.2016. Viitattu 29.4.2016.
10. ↑  Ilves aktiivisena pelaajamarkkinoilla – Brett Bulmer uusin hankinta *Jatkoaika.com*.  30.10.2016. Jatkoaika r.y. Viitattu 31.10.2016.
11. ↑  Belfrage, Malin: Stjärnspelaren klar för VIK *vt.se*.  15.11.2016. Mediehuset VT.  Arkistoitu 15.11.2016. Viitattu 15.11.2016. (ruotsiksi)